2. ΑΝΑΓΚ. ΝΟΜΟΣ υπ’ αριθ. 1015 της 27/27 Φεβρ. 1946 Περί συστάσεως και λειτουργίας Νομισματικής Επιτροπής. Παρατίθεται ως ανεδημοσιεύθη την 9 Μαρτ. 1946. Άρθρ.1.-1.Η κατά την παρ. 3 του άρθρ. 5 της οικονομικής συμφωνίας του Λονδίνου, της κυρωθείσης δια του υπ’ αριθ. 971 Α.Νόμου του 1946 προβλεπομένη Νομισματική Επιτροπή εδρεύει παρά τη Τραπέζη της Ελλάδος. Η Επιτροπή αύτη απαρτίζεται από τον Υπουργόν Συντονισμού ως Πρόεδρον, τον Υπουργόν των Οικονομικών, τον Διοικητήν της Τραπέζης των Οικονομικών, τον Διοικητήν της Τραπέζης της Ελλάδος, (έν μέλος της Βρεττανικής υπηκοότητος διοριζόμενον δι’ αποφάσεως του Υπουργικού Συμβουλίου) και (έν μέλος υπηκοότητος των Ηνωμένων Πολιτειών Αμερικής, διοριζόμενον ωσαύτως δι’ αποφάσεως του Υπουργικού Συμβουλίου). Η συμμετοχή μέλους Βρετανικής υπηκοότητος κατηργήθη δια του Β.Δ. 20 Σεπτ./ 8 Οκτ. 1955. 2.Τα μέλη της Νομισματικής Επιτροπής απόντα ή κωλυόμενα αναπληρούνται ως εξής: Τον Υπουργόν Συντονισμού αναπληροί ο Υπουργός των Οικονομικών τούτον δε απόντα ή κωλυόμενον ή αναπληρούντα τον Υπουργόν Συντονισμού, αναπληροί ο Υπουργός της Εθνικής Οικονομίας. Τον Διοικητήν της Τραπέζης της Ελλάδος αναπληροί ο Υποδιοικητής αυτής, έκαστον δε των δύο μελών Βρεττανικής υπηκοότητος και υπηκοότητος Ην. Πολιτειών Αμερικής αναπληρούται υπό του προτάσει αυτών διοριζομένου δι’ αποφάσεως του Υπουργικού Συμβουλίου αναπληρωτού. Περί της συνθέσεως της Νομισματικής Επιτροπής και της αναπληρώσεως των μελών αυτής βλ. και άρθρον μόνον παρ. 2 Ν.Δ. 659/1948 (κατωτ. αριθ. 4), άρθ. 1 παρ. 2-3 και άρθρ. 3 Α.Ν. 1837/1951 (κατωτ. αρ. 7). Άρθρ.2.-1.Η Τράπεζα της Ελλάδος δεν θέλει εκδίδει τραπεζικά γραμμάτια οιασδήποτε μορφής άνευ συμφώνου αποφάσεως της Νομισματικής Επιτροπής. Η υποχρέωσις αύτη της Τραπέζης της Ελλάδος υφίσταται ανεξαρτήτως άλλης διατάξεως νόμου ή του Καταστατικού αυτής. 2.Η κατά την προηγουμένην παράγραφον απόφασις της Νομισματικής Επιτροπής λαμβάνεται ομοφώνως. Άρθρ.3.-Εις τας αποφάσεις αυτής η Νομισματική Επιτροπή λαμβάνει υπ’ όψει τους όρους της εν άρθρ. 1 του παρόντος μνημονευομένης συμφωνίας, ως και τους υπό ταύτης επιδιωκομένους σκοπούς, ιδία δε την διατήρησιν της νομίμου ισοτιμίας της δραχμής προς την Αγγλικήν Λίραν και το Δολλάριον Ην. Πολιτειών Αμερικής. (Αντί για τη σελ. 57) Σελ. 57(α) Τεύχος Δ111 – Σελ.85 .94. Νομισματική Επιτροπή 26.Β.β.1-2 Άρθρ.4-Η Τράπεζα της Ελλάδος θέλει παρέχει εις την Νομισματικήν Επιτροπήν πάσαν πληροφορίαν αφορώσαν εις την έκδοσιν τραπεζικών γραμματίων, το εις εξωτερικόν συνάλλαγμα ενεργητικόν αυτής ως και παν άλλο συναφές στοιχείον αιτούμενον παρά της Επιτροπής ταύτης προς επιτυχίαν του σκοπού της. Άρθρ.5.-Ως ορίζεται εν τη εν άρθρ. 1 του παρόντος νόμου μνημονευομένη συμφωνία η διάρκεια της λειτουργίας της Νομισματικής Επιτροπής ορίζεται εις δέκα οκτώ μήνας από της ισχύος του παρόντος, δύναται δε να παραταθή, κατόπιν συμφωνίας μεταξύ Ελληνικής και Αγγλικής Κυβερνήσεως εις δύο έτη. Η λειτουργία της Νομισματικής Επιτροπής παρετάθη μέχρι της 31ης Δεκ. 1956 δια των άρθρου μόνου παρ. 1 Ν.Δ. 659/1948, Α.Ν. 811/1948, Ν.Δ. 1043/1949, άρθρ. 1 παρ. 1 Α.Ν. 1837/1951 και παρ. Α΄ δευτέρου άρθρου Ν.Δ. 3074/1954. Άρθρ.6.-Τα της λειτουργίας της Νομισματικής Επιτροπής θέλει κανονίση εσωτερικός κανονισμός κυρούμενος δια Δ/τος προτάσει του Υπουργού του Συντονισμού εκδιδομένου. Άρθρ.7.-Η ισχύς του παρόντος νόμου άρχεται από της δημοσιεύσεως του παρόντος εις την Εφημερίδα της Κυβερνήσεως. 